РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 7

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 27 май 2020 г.

Днес, 27 май 2020 г. от 12,30 часа, се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА  
ДРАГОМИР  КОЯДЖИКОВ 
КРАСИМИР  ШЕКЕРДЖИЕВ  

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

1. Предложение от г-жа Даниела Марчева и г-н Драгомир Кояджиков относно промяна на границите на съдебни райони.

2. Анализ на натовареността на съдилищата за 2019 г.

3. Постъпили становища от административните ръководители, изискани с решение по т.10 от протокол № 4/11.03.2020 г. на КСКНСС.
4. Предложения от председателя на Върховния административен съд и административните ръководители на апелативните съдилища за сформиране на работна група за изработване на Правила по приложението на чл.233, ал.6, изр.първо от ЗСВ съгласно решение по т.1 от протокол № 3/19.02.2020 г. на КСКНСС.

5. Извлечение от протокол № 17/13.05.2020 г. на комисия БФ на ВСС, т. 17 във връзка с решение на КСКНСС по т. 2 от протокол № 1/22.01.2020 г.
6. Извлечение от протокол № 17/13.05.2020 г. на комисия БФ на ВСС, т. 18 във връзка с решение на КСКНСС по т. 3 от протокол № 1/22.01.2020 г.
7. Предложение от г-жа Атанаска Дишева относно актуализиране на списъците на членовете на работните групи по наказателни дела и по граждански, търговски и фирмени дела, сформирани с решение на КСКНСС по т. 5.3, протокол  № 22/29.06.2016 г.

8. Предложение от работната група по административните дела във връзка с искане от административния ръководител на Административен съд – Варна относно определяне на статистически код в Номенклатурата към правилата за оценка на натовареността на съдиите по административни дела във връзка с изменението на чл. 285 от ЗИНЗС  във връзка с решение на КСКНСС по т. 4 от протокол № 3/19.02.2020 г.

9. Предложение от работната група по административните дела във връзка с искане от административния ръководител на Административен съд – Бургас относно допълване на Номенклатурата със статистически шифри по административни дела и Приложение 1 към ПОНС във връзка с решение на КСКНСС по т. 5 от протокол № 3/19.02.2020 г.

10. Писмо изх.№ ВСС-495/18.05.2020 г. на  г-жа Гергана Мутафова, член на ВСС и ръководител на проект.

        11. Искане от административния ръководител на РС – Благоевград за прекратяване на командировани съдии от РС – Благоевград в ОС – Благоевград на основание чл. 30, ал. 5, т. 18 от ЗСВ.
(Писмо вх.№ ВСС-4840/21.05.2020 г.)

По дневния ред: 

1.ОТНОСНО: Предложение от г-жа Даниела Марчева и г-н Драгомир Кояджиков относно промяна на границите на съдебни райони.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
1.1. Изразява принципно съгласие с предложението, внесено от г-жа Даниела Марчева и г-н Драгомир Кояджиков за промяна на границите на съдебните райони.

1.2. Възлага на г-жа Даниела Марчева - председател на КСКНСС и г-н Драгомир Кояджиков - член на КСКНСС да изготвят цялостен доклад относно ефекта от промяната на границите на съдебните райони, който да бъде внесен в комисията за обсъждане.  

2. ОТНОСНО: Анализ на натовареността на съдилищата за 2019 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
 2.1. Отлага разглеждането на Анализа на натовареността на съдилищата за 2019 г. за следващото заседание на комисията.

Мотиви: В хода на обсъждането на изготвения Анализ на натовареността на съдилищата за 2019 г. бяха направени бележки и предложения. Това налага Анализът да бъде коригиран и допълнен в съответствие с тях и внесен за повторно разглеждане.

3. ОТНОСНО: Постъпили становища от административните ръководители, изискани с решение по т.10 от протокол № 4/11.03.2020 г. на КСКНСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
3.1. Приема за сведение изразените становища от съдилищата относно необходимостта от корекция на индексите за резултатите от инстанционната проверка на съдебните актове.

3.2. Възлага на експертните сътрудници на комисията да обобщят и предоставят за следващо заседание постъпилите становища, като подготвят проект за изменение на Методиката за контрол и проверка на статистическите данни отчитаща дейността на съдебните органи и съдиите в РБ, в частта касаеща индексите за резултатите от инстанционната проверка на съдебните актове и Указанията към отчетните форми.

4. ОТНОСНО: Предложения от председателя на Върховния административен съд и административните ръководители на апелативните съдилища за сформиране на работна група за изработване на Правила по приложението на чл.233, ал.6, изр.първо от ЗСВ съгласно решение по т. 1 от протокол № 3/19.02.2020 г. на КСКНСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
4.1. Сформира работна група към КСКНСС за изработване на Правила по приложението на чл. 233, ал. 6, изр. първо от ЗСВ. 

4.2. В състава на работната група да бъдат включени членовете на КСКНСС, както и :
1. Даниела Дончева - председател на Апелативен съд – София;
2. Деница Вълкова - председател на Апелативен съд – Бургас;
3. Ванухи Аракелян - председател на Апелативен съд – Варна;
4. Янко Янев - председател на Апелативен съд – Велико Търново;
5. Нестор Спасов - съдия в Апелативен съд – Пловдив;
6. Росица Темелкова - председател на Окръжен съд – Бургас;
7. Марин Маринов - председател на Окръжен съд – Варна;
8. Елеонора Серафимова - председател на Окръжен съд – Пазарджик;
9. Александър Григоров - председател на Окръжен съд – Плевен;
10. Милена Богданова – съдия в Софийски градски съд, Гражданско отделение;
11. Радостин Радков - председател на Административен съд – София-град;
12. Мария Попова - председател на Административен съд – София-област;
13. Явор Колев - председател на Административен съд – Пловдив;
14. Мариана Шотева - председател на Административен съд –Пазарджик;
15. Мария Тодорова - председател на Административен съд – Благоевград;
16. Александър Ангелов – председател на Софийски районен съд;
17. Веселка Златева-Кожухарова - председател на Районен съд – Пазарджик;
18. Евгени Узунов - председател на Районен съд – Несебър;
19. Ерна Якова-Павлова – и.ф. председател на Районен съд – Варна;
20. Мария Шолекова - председател на Районен съд – Ловеч;

4.3. Възлага на г-жа Даниела Марчева - председател на КСКНСС да организира провеждането на заседанията на работната група.

	4.4. Решението да се изпрати на участниците в работната група за сведение.

5. ОТНОСНО: Извлечение от протокол № 17/13.05.2020 г. на комисия „Бюджет и финанси“ към Пленума на ВСС, т. 17 във връзка с решение на КСКНСС по т. 2 от протокол № 1/22.01.2020 г.

		Комисия "Съдебна карта, натовареност и съдебна статистика"
              към Съдийската колегия на Висшия съдебен съвет
Р Е Ш И:
5.1. Приема за сведение извлечение от протокол № 17/13.05.2020 г. на комисия „Бюджет и финанси“ към Пленума на ВСС, т. 17 във връзка с решение на КСКНСС по т. 2 от протокол № 1/22.01.2020 г.

5.2. Да се уведоми административният ръководител на Софийски градски съд за липсата на финансова обезпеченост за изплащане на допълнително възнаграждение по чл. 233, ал. 6 от ЗСВ.

5.3. Искането на административния ръководител на Софийски градски съд да се внесе за ново разглеждане през месец септември, с оглед наличните финансови средства  по бюджета на съдебната власт. 

6. ОТНОСНО: Извлечение от протокол № 17/13.05.2020 г. на комисия „Бюджет и финанси“ към Пленума на ВСС, т. 18 във връзка с решение на КСКНСС по т. 3 от протокол № 1/22.01.2020 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
6.1. Приема за сведение извлечение от протокол № 17/13.05.2020 г. на комисия „Бюджет и финанси“ към Пленума на ВСС, т. 18 във връзка с решение на КСКНСС по т. 3 от протокол № 1/22.01.2020 г.

6.2. Да се уведоми административният ръководител на Районен съд – Варна за липсата на финансова обезпеченост за изплащане на допълнително възнаграждение по чл. 233, ал. 6 от ЗСВ.

6.3. Искането на съдиите от Районен съд – Варна, ГО да се внесе за ново разглеждане през месец септември, с оглед наличните финансови средства  по бюджета на съдебната власт. 

7. ОТНОСНО: Предложение от г-жа Атанаска Дишева относно актуализиране на списъците на членовете на работните групи по наказателни дела и по граждански, търговски и фирмени дела, сформирани с решение на КСКНСС по т. 5.3, протокол  № 22/29.06.2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
7.1. Приема за сведение предложение от Атанаска Дишева във връзка с решение на КСКНСС по  протокол № 3/19.02.2020 г.

7.2. Сформира работна група за наказателни дела към КСКНСС относно допълване кодовете и определяне на коефициенти за тежест за целите на отчитане в модула за натовареност в ЕИСС:
1.	Калин Калпакчиев - съдия в Апелативен съд – София;
2.	Даниела Борисова-Райчинова - съдия в Софийски градски съд;
3.	Иваничка Славкова - заместник-председател на Окръжен съд – Варна;
4.	Мариета Райкова - председател на Специализирания наказателен съд;
5.	Магдалена Станчевска - заместник-председател на Окръжен съд – Ловеч;
6.	Младен Димитров – председател на Районен съд – Велико Търново;
7.	Гергана Цонева - заместник-председател на Софийски районен съд.

7.3. Сформира работна група за граждански, търговски и фирмени дела към КСКНСС относно допълване кодовете и определяне на коефициенти за тежест за целите на отчитане в модула за натовареност в ЕИСС:
1.	Станислав Георгиев - съдия в Апелативен съд – Пловдив; 
2.	Теодорина Димитрова - председател на Окръжен съд – Велико Търново;
3.	Радостина Данаилова - съдия в Софийски градски съд;
4.	Мария Терзийска - заместник-председател на Окръжен съд – Варна;
5.	Александър Ангелов - председател на Софийски районен съд;
6.	Георги Чехларов - заместник-председател на Софийски районен съд.
7.	Владислава Цариградска - съдия в Районен съд  – Луковит;
8.	Десислава Манасиева-Жекова - заместник-председател на Районен съд – Варна.

7.4. Сформира работна група за административни дела към КСКНСС относно допълване кодовете и определяне на коефициенти за тежест за целите на отчитане в модула за натовареност в ЕИСС:
1.	Галина Карагьозова - съдия във Върховния административен съд;
2.	Весела Павлова - съдия във Върховния административен съд;
3.	Елена Янакиева - председател на Административен съд – Варна;
4.	Любка Петрова - заместник-председател на Административен съд – София-град;
5.	Лилия Александрова - заместник-председател на Административен съд – Бургас;
6.	Йорданка Матева - заместник-председател на Административен съд – Велико Търново;
7.	Явор Колев - председател на Административен съд – Пловдив;
8.	Игнат Колчев - председател на Административен съд – Смолян;
9.	Галина Стойчева - заместник-председател на Административен съд – Кюстендил.

8. ОТНОСНО: Предложение от работната група по административните дела във връзка с искане от административния ръководител на Административен съд – Варна относно определяне на статистически код в Номенклатурата към правилата за оценка на натовареността на съдиите по административни дела във връзка с изменението на чл. 285 от ЗИНЗС  във връзка с решение на КСКНСС по т. 4 от протокол № 3/19.02.2020 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
8.1. Възлага на г-жа Атанаска Дишева – заместник-председател на КСКНСС да предприеме необходимите действия за организация и провеждане на работна среща на членовете на работната група по административни дела, сформирана към КСКНСС, за определяне на статистически код в Номенклатурата на статистическите кодове по административни дела и включването му в група по законово основание в Приложение № 1 „Административни дела“ към Правилата за оценка на натовареността на съдиите във връзка с изменението на чл. 285 от ЗИНЗС.

8.2. Определя двуседмичен срок, в който да бъде внесено предложение от работната група по административни дела, сформирана към КСКНСС, за допълване на кодовете и определяне на коефициент на тежест на делата.

8.3. Отлага разглеждането на точката за следващо заседание на КСКНСС. 

9. ОТНОСНО: Предложение от работната група по административните дела във връзка с искане от административния ръководител на Административен съд – Бургас относно допълване на Номенклатурата със статистически шифри по административни дела и Приложение 1 към ПОНС във връзка с решение на КСКНСС по т. 5 от протокол № 3/19.02.2020 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
9.1. Възлага на г-жа Атанаска Дишева – заместник-председател КСКНСС да предприеме необходимите действия за организация и провеждане на работна среща на членовете на работната група по административни дела, сформирана към КСКНСС, за допълване на Номенклатурата със статистически шифри по административни дела и Приложение 1 към ПОНС.

9.2. Определя двуседмичен срок, в който да бъде внесено предложение от работната група по административни дела, сформирана към КСКНСС за допълване на кодовете и определяна на коефициент на тежест на делата.

9.3. Отлага разглеждането на точката за следващо заседание на КСКНСС.

10. ОТНОСНО: Писмо изх.№ ВСС-495/18.05.2020 г. на  г-жа Гергана Мутафова, член на ВСС и ръководител на проект.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
10.1. Приема за сведение писмо изх.№ ВСС-495/18.05.2020 г. на  Гергана Мутафова, член на ВСС и ръководител на проект.

10.2. Възлага на г-жа Атанаска Дишева - зам.председател на КСКНСС да предприеме необходимите действия за организация и провеждане на работна среща на членовете на работната група по наказателни дела, сформирана към КСКНСС, като определя двуседмичен срок, в който да бъде внесено предложение за разяснение по въпросите, поставени в писмо изх.№ ВСС-495/18.05.2020 г. на Гергана Мутафова, член на ВСС и ръководител на проект.

10.3. Отлага разглеждането на точката за следващо заседание на КСКНСС.

11. ОТНОСНО: Искане от административния ръководител на Районен съд – Благоевград за прекратяване на командировани съдии от Районен съд – Благоевград в Окръжен съд – Благоевград на основание чл. 30, ал. 5, т. 18 от ЗСВ.
(Писмо вх.№ ВСС-4840/21.05.2020 г.)

След проведеното обсъждане и гласуване на т. 11 от дневния ред с 3 гласа „За“ и 2 гласа „Против“ (г-жа Атанаска Дишева и г-н Красимир Шекерджиев) 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
11.1. Приема за сведение писмо вх. № ВСС-4840/21.05.2020 г. на  административния ръководител на Районен съд – Благоевград.

11.2. Изразява отрицателно становище по направеното искане от административния ръководител на Районен съд – Благоевград за прекратяване командироването на съдии от Районен съд – Благоевград в Окръжен съд – Благоевград.

Мотиви: С писмо с вх.№ ВСС-4840/21.05.2020 г. на административният ръководител на Районен съд – Благоевград  е отправено искане за  прекратяване командироването в ГО на Окръжен съд – Благоевград на съдиите Гюлфие Яхова (командирована със Заповед № К-316/20.05.2020 г.), Габриела Тричкова (командирована със Заповед № К-317/20.05.2020 г.) и Атанас Иванов (командирован със Заповед № К-206/16.03.2016 г.) на основание чл.30, ал.5, т.18 от Закона за съдебната власт (ЗСВ).
Съгласно цитираната законова разпоредба Съдийската колегия на ВСС прекратява командироването на съдия в друг орган на съдебната власт от този, в който заема по щат съответната съдийска длъжност, когато при командироването има нарушения на условията и реда, предвидени в този закон, или при възникнала необходимост за кадровото обезпечаване работата на органа на съдебната власт, от който съдията е командирован.
Видно от изложените в писмото на административния ръководител на Районен съд – Благоевград аргументи, отправеното искане се обосновава с предпоставките, визирани в предложение второ на  чл.30, ал.5, т.18 от ЗСВ. 
И тримата съдии от Районен съд – Благоевград са командировани със заповеди, издадени при упражняване на правомощието на председателя на Апелативен съд - София, регламентирано в  чл. 87, ал. 1 от ЗСВ.
Командироването на съдия по реда на  чл. 87, ал. 1 от ЗСВ се осъществява  при спазване на условията по чл. 227 от ЗСВ и това е един от инструментите за преодоляване на кадровия дефицит, както и с оглед балансиране на неравномерната натовареност на съдилищата. 
В настоящия случай командироването на двамата магистрати от Районен съд - Благоевград, считано от 26.05.2020 г., се базира на искане, отправено от административния ръководител на Окръжен съд – Благоевград обосновано с висока натовареност на съдиите там и същевременното командироване на друг съдия в Апелативен съд – София. Третият магистрат е командирован по направено искане от и.ф. административния ръководител на Окръжен съд – Благоевград поради наличие на незаети щатни съдийски и младши съдийски бройки, командировани съдии и необходимост от попълване на състави в съда.
С оглед вземане на информирано решение бе извършен анализ на натовареността на Районен съд – Благоевград, от който се констатира следното:
Видно от статистическите данни за дейността на Районен съд - Благоевград през 2019 г. постъпилите дела са 5 845 бр., а общият брой дела за разглеждане е 6 687 бр. От тях 4 091 бр. (61%) са граждански дела и 2 596 бр. (39%) са наказателни дела. 
Спрямо предходната година броят на постъпилите дела е почти еднакъв (за 2018 г. са постъпили 5 828 бр. дела), а спрямо 2017 г. делата са намалели с 4% (6 119 бр.).  
Свършените дела през 2019 г.  са 5 679 бр. или 85% от всички дела за разглеждане. Независимо от намаляването на постъпленията, броят на решените дела спрямо общия брой дела за разглеждане намалява спрямо предходните години (през 2018 г. са решени 87% от делата за разглеждане а през 2017 г. – 89%).
През 2019 г. повече от половината от постъпилите граждански дела в Районен съд – Благоевград  са заповедни производства - 54% (1 912 бр.), които по своята същност представляват дела с ниска фактическа и правна сложност. На следващо място са исковите производства - 33% (1 170 бр.) и частните граждански дела - 13% (455 бр.) от постъпилите дела в органа.
Натовареността по щат на един съдия месечно от Районен съд – Благоевград е 34,79 бр. постъпили дела, при средна за всички районни съдилища (като е изключен СРС) е 36,31 бр.,  а по дела за разглеждане натовареността е 39,8/0 бр. при средна – 40,95 бр. 
За същия период действителната  натовареност на един съдия месечно е 37,47 бр. постъпили дела (при средна 41,18 бр.) и 42,87 бр. дела за разглеждане (при средна 47,68 бр.). 
От статистическите данни за 2019 г. е видно, че натовареността по щат на един граждански съдия месечно в Районен съд – Благоевград по постъпили дела е 36,84 бр. а по брой дела за разглеждане - 42,61 бр., при средна за районните съдилища в областните центрове (като е изключен СРС) съответно 46,90 бр. и 53,32 бр. 
От така посочените статистически данни се установява, че натовареността на съдиите от Районен съд – Благоевград е под средната по всички показатели.
От друга страна за 2019 г. Окръжен съд – Благоевград е с натовареност над средната за окръжните съдилища, а именно: 
- по брой постъпили дела натовареността е 8,40 бр. при средна за нивото 7,73 бр. (като са изключени СГС и СНС), 
- по брой дела за разглеждане натовареността е 10,16 бр. при средна – 9,06 бр. 
-  по щат на един граждански съдия натовареността месечно по постъпили дела е 9,39 бр. а по брой дела за разглеждане – 11,99 бр., при средна за окръжните съдилища (като е изключен СГС) съответно 7,83 бр. и 9,55 бр.
Във основа на гореизложеното Комисията счита, че не е налице основание за прекратяване командироването на съдиите от Районен съд – Благоевград в Окръжен съд – Благоевград и внася в заседание на Съдийската колегия на ВСС искането на административния ръководител на Районен съд – Благоевград за обсъждане.

11.3. Внася за обсъждане на заседание на Съдийската колегия на ВСС, насрочено на 02.06.2020 г. следния проект на решение.

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Оставя без уважение направеното искане от административния ръководител на Районен съд – Благоевград за прекратяване командироването на съдии от Районен съд – Благоевград в Окръжен съд – Благоевград.

2. Изпраща решението по т. 1 на административния ръководител на Районен съд – Благоевград, за сведение.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:   / п /      
	
                ДАНИЕЛА МАРЧЕВА